Selemong se fedileng masapo a Sarah Baartmann a ile a kgutliswa ho tswa France ka mora ditherisano tse nkileng nako e telele. Sehlopha sa boikopanyo se ile sa thehwa ho eletsa Lefapha ka mokgwa wa ho boloka masapo a hae ka la 4 Phato 2002. Ho ile ha qalwa ka ho dumellanwa ka mokete wa ho phuthelwa ha ona ho kgutkisetsa seriti sa hae ka mora ho bontshwa a tsotse le ho sebediswa bakeng sa diphuputso tsa saense. O ile a bolokwa ka mora moo tshebeletsong ya setjhaba ka la 29 Phato 2002 (Letsatsi la Basadi) Hankey ho la Eastern Cape. Mopresidente o ile a phatlalatsa sebaka seo e le sa naha sa bojalefa. Lefapha le sebedisane le provense, masepala le SAHRA ho hlahisa moralo wa tsamaiso bakeng sa ho hlokomelwa ha lebitla la hae le ileng la senyeha ka baka la pula tse matla tse ileng tsa tsoloha sebakeng seo.